陈与义
雷行雨
忆昨炎正中不融，元帅仗钺临山东。
万方嗷嗷叫上帝，黄屋已照睢阳宫。
呜呼吾君天所立，岂料四载犹服戎。
向巡会稽不到海，未省驾舶观民风。
定知谏诤有张猛，不可危急无高共。
自古美恶周必复，犬羊汝莫穷妖凶。
吉诘四奏元气通，德音夜发春改容。
雷雨一日遍天下，父老感泣霑其胸。
臣少忧国今成翁，欲起荷戟伤疲癃。
小游太一未移次，大树将军莫振功。
刘琨祖逖未足雄，晏球一战腥臊空。
诸君努力光竹素，天子可使尘常蒙。
君不见夷门山头虎复龙，向来佳气元葱葱。